Komisijos reglamentas (EEB) Nr. 1117/79
1979 m. birželio 6 d.
nurodantis sėklų sektoriaus produktus, kuriems turi būti taikoma importo licencijų sistema
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1971 m. spalio 26 d. Tarybos reglamentą (EEB) Nr. 2358/71 dėl bendro sėklų rinkos organizavimo [1] su paskutiniais pakeitimais, padarytais Reglamentu (EEB) Nr. 234/79 [2], ypač į jo 4 straipsnio 2 dalies pirmą pastraipą,
kadangi, atsižvelgiant į sėti skirtų hibridinių kukurūzų rinkos padėtį, būtina nuolat kontroliuoti prekybos su trečiosiomis šalimis modelius;
kadangi, kalbant apie sėti skirtus hibridinius kukurūzus, reikėtų pasinaudoti Reglamento (EEB) Nr. 2358/71 4 straipsnio 1 dalyje reglamentuojama teise reikalauti pateikti importo licenciją importuojant sėklas, kad būtų galima laiku sužinoti numatomus importuoti kiekius ir imtis visų priemonių, kurias gali nulemti rinkos plėtra;
kadangi Sėklos vadybos komitetas nepateikė savo nuomonės per jo pirmininko nustatytą laiką,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2358/71 4 straipsnio 1 dalyje numatyta importo licencijų sistema taikoma šiems produktams:
BMT subpozicija | Aprašas |
1 | 2 |
10.05 | Kukurūzai: A.Hibridiniai kukurūzai, skirti sėti:I.Dvigubi hibridai ir vienkartinio vidurūšinio kryžminimo hibridaiII.Trigubi hibridaiIII.Viengubi hibridaiIV.Kiti |
2 straipsnis
Šis reglamentas įsigalioja 1979 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1979 m. birželio 6 d.